

 REPUBLIKA HRVATSKA

KRAPINSKO-ZAGORSKA ŽUPANIJA

 GRAD PREGRADA

 G R A D S K O V I J E Ć E

Klasa: 022-05/21-01/06

UrBroj: 2214/01-01-21-1

Pregrada, 23.02.2021. godine

Na temelju članka 33. i 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19, 144/20), članka 32. Statuta Grada Pregrade (“Službeni glasnik Krapinsko-zagorske županije” broj 06/13, 17/13, 7/18, 16/18- pročišćeni tekst, 05/20), Gradsko vijeće Grada Pregrade na 30. sjednici održanoj 23.02.2021. godine, donijelo je

**ODLUKU O IZMJENAMA I DOPUNAMA POSLOVNIKA**

**O RADU GRADSKOG VIJEĆA**

Članak 1.

Članak 2. stavak 1. Poslovnika o radu Gradskog vijeća ( Službeni glasnik Krapinsko-zagorske županije 25/18, 05/20) mijenja se i glasi:

Konstituirajuću sjednicu Gradskog vijeća saziva pročelnik upravnog tijela nadležnog za poslove predstavničkog tijela ili službenik kojeg on ovlasti, a ako pročelnik nije imenovan ili službenik za obavljanje poslova tog pročelnika, konstituirajuću sjednicu sazvat će čelnik tijela državne uprave nadležnog za lokalnu i područnu(regionalnu) samoupravu ili osoba koju on ovlasti.

 Članak 2.

U članku 3. st.2. riječ „čelnik“ zamjenjuje se riječju „ovlašteni sazivač“.

Članak 3.

Članak 17. stavak 1. mijenja se i glasi:

Član Gradskog vijeća ima pravo na opravdani izostanak s posla radi sudjelovanja u radu Gradskog vijeća i njegovih radnih tijela sukladno sporazumu s poslodavcem.

 Članak 4.

Članak 26.st.3. mijenja se i glasi:

Gradonačelnik prisustvuje sjednicama Gradskog vijeća.

 Članak 5.

U čl.35. iza stavka 1. dodaje se novi stavak 2. koji glasi:

Ako se Proračun za narednu godinu ne donese u roku koji omogućuje njegovu primjenu s 1. siječnjem godine za koju se donosi, a Gradonačelnik ne predloži privremeno financiranje, Odbor za Proračun i financije ima pravo predložiti donošenje odluke o privremenom financiranju.

Dosadašnji st.2. postaje st.3.

 Članak 6.

U čl. 52. st.1. riječi „zamjenicima gradonačelnika“ se brišu.

 Članak 7.

U čl. 53. st.1. riječi „zamjeniku gradonačelnika“ se brišu.

 Članak 8.

U čl.54. iza riječi „gradonačelnik“ briše se zarez i riječi „zamjenik gradonačelnika“.

 Članak 9.

Iza čl.57. dodaje se novi stavak 57. a koji glasi:

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje i sigurnost stanovništva te imovinu veće vrijednosti, za vrijeme trajanja posebnih okolnosti sjednice Gradskog vijeća mogu se održavati elektroničkim putem u skladu s tehničkim mogućnostima Grada.

Ako se sjednica po odluci predsjednika Gradskog vijeća u slučaju iz stavka 1. ovog članka održava izjašnjavanjem elektroničkom poštom, predsjednik u pozivu za sjednicu određuje dan i vrijeme održavanja sjednice, dan i vrijeme u kojem se dostavljaju amandmani i u kojem se ovlašteni predlagatelj izjašnjava o amandmanima, te vrijeme u kojem se glasuje po predloženim točkama dnevnog reda.

Glasuje se na obrascu za glasovanje koji se dostavlja predsjedniku i službeniku nadležnog upravnog odjela koji sastavlja zapisnik sa sjednice Gradskog vijeća i ostalim vijećnicima (odgovori svima/Reply All). Glasovanje se može provesti i putem programskog rješenja (aplikacije).

Na sjednicu sazvanu i održanu na način propisan u stavku 2. ovog članka primjenjuju se odredbe ovog Poslovnika o rokovima za sazivanje sjednice i dostavu materijala, predlaganju točaka dnevnog reda i dostavu amandmana.

Ako se sjednica po odluci predsjednika Gradskog vijeća održava putem video konferencije, na sjednicu sazvanu i održanu putem video konferencije primjenjuju se odredbe ovog Poslovnika o rokovima za sazivanje sjednice, dostavu materijala, predlaganju točaka dnevnog reda, postavljanju vijećničkih pitanja, dostavi amandmana, održavanju reda na sjednici i glasovanju.

Ako se sjednica za vrijeme trajanja posebnih okolnosti navedenih u stavku 1. ovog članka održava u dvorani, gradski vijećnik koji iz opravdanih razloga zbog tih okolnosti ne može biti u dvorani u kojoj se održava sjednica, sudjeluje u radu i odlučivanju na sjednici elektroničkim putem.

 Članak 10.

Osoba zatečena na dužnosti zamjenika Gradonačelnika u trenutku stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi (NN 144/20) nastavlja s obnašanjem dužnosti do isteka tekućeg mandata.

 Članak 11.

Ova Odluka o izmjenama i dopunama Poslovnika stupa na snagu osmog dana od dana objave u Službenom glasniku Krapinsko-zagorske županije.

 PREDSJEDNICA GRADSKOG VIJEĆA

 Tajana Broz